**EVIDENČNÁ KARTA SPEVÁCKEHO ZBORU**

(monitoring miestnej kultúry pre NOS Lučenec)

**Názov**:  **Detský spevácky zbor Campanella (Zvonček) Breznička**

**Zriaďovateľ**:

Zriaďovateľom je Obec Breznička a Cirkevná základná umelecká škola pri CZŠ sv. Jána Bosca v Lučenci.

**Rok založenia**: 2006

Keďže v Brezničke už existoval chrámový zbor Campana, zámerom bolo vytvorenie prípravky pre tento zbor dospelých.

**Meno vedúceho**:

Od roku 2009 až dodnes je vedúcou a zároveň aj dirigentkou **Mgr. Terézia Kelementová DiS. art.**

**Vedúci od založenia**:

Pri jeho vzniku stáli Mgr. Oľga Jackuliaková Budinská a vtedajší riaditeľ Cirkevnej ZUŠ Mgr. Ing. Richard Havran.

**Počet a zoznam členov**:

Zloženie zboru sa mení každý školský rok, ale už viacročnú základňu tvoria: **Monika Babicová, Zuzana Babicová, Nina Zavaterníková, Dominika Knechtová a Lívia Kraváriková**. V školskom roku 2017/2018 okrem už spomínaných sú členkami: **Ninka Malčeková, Martina Babicová, Sofia Podhorcová, Nelka Zavaterníková, Daniela Bartková, Michaela Šuľajová, Alex Trávnik a Bianka Kureková**.

**Repertoár:**

Repertoár tvoria skladby rôznych štýlových období, úpravy ľudových piesní, gospel, klasická hudba, tradicionály a populárne piesne.

**Úspechy a ocenenia:**

Detský spevácky zbor Campanella si prvý diplom priniesol z Adventného stretnutia zborov v Kokave nad Rimavicou (2008). V nasledujúcom roku sa už zúčastnil na krajskej prehliadke „Mládež spieva“ v Banskej Bystrici, kde získal strieborné pásmo. Ocenenia na ďalších súťažiach a festivaloch: „Festival zborového spevu Viliama Figuša-Bystrého“ (Banská Bystrica, 2010), „Mládež spieva“ (Banská Bystrica, 2011, 2014, 2016), „Chrámová pieseň“ (Modrý Kameň, 2012), „Spomienkový festival venovaný sv. Cyrilovi a sv. Metodovi“ (Fiľakovo, 2013).

**Účasť na významných podujatiach *(festivaly, súťaže, zahraničné zájazdy...)****:*

Zbor sa prezentoval aj na viacerých významných podujatiach: spoločnými silami mnohých priaznivcov zorganizoval pamätné predstavenie *Piesne zo Zlatej brány* (2012); spolu s detským divadelným súborom *Ťuťmáci* z Brezničky pripravil hudobno-dramatickú hru *Medovníková láska* (2014), ktorú uviedol na hrade Modrý Kameň, kde účinkoval aj na Vianočnom koncerte (2016); účinkoval na absolventskom koncerte svojej dirigentky v koncertnej sále Štátnej vedeckej knižnice v Banskej Bystrici (máj 2017), kde uviedol premiéru krátkych melodrám na text Milana Rúfusa od skladateľky Kataríny Koreňovej. Starší žiaci sa pripojili k zboru dospelých Campana a spoločne sa zúčastnili „Festivalu adventnej a vianočnej hudby“ v Prahe (november 2017).

**Propagácia – publikácie, CD:**

V roku 2011 si vybraní „speváčikovia“ z Campanelly vyskúšali aj nahrávanie skladby Panis Angelicus od Césara Francka na vianočné CD zboru Campana.

**Zaujímavosti:**

Zaujímavosťou spevokolu je zameranie na hudobno-dramatické predstavenia. Spolu s detským divadelným súborom *Ťuťmáci* každoročne nacvičia jednu hudobno-dramatickú hru.

**Kronika:**

Zbor má založenú kroniku, ktorú vedie vedúca. Nácviky prebiehajú v ZŠ každý štvrtok o 15.00 hod., starší žiaci nacvičujú s dospelými v piatok večer.

**Finančné prostriedky**:

**Podujatia** (najčastejšie organizované a najviac navštevované, od I. do XII. ):

Campanella v súčasnosti ďalej tvorivo pracuje a už vo februári 2018 nacvičil a predviedol pásmo detských ľudových hier na „Fašiangovej veselici“ v Brezničke.

Zbor každoročne usporadúva koncerty pre žiakov a priateľov školy, vianočné besiedky, hudobno-zábavnú súťaž *Hudobný trojboj* a cez letné prázdniny denný hudobno-dramatický tábor. Hudobno-dramatické pásma pripravuje aj na „Breznický majáles“, na ktorom chce v tomto roku pripomenúť pamiatku novohradského hudobného skladateľa a pedagóga Ladislava Gordoša a pripraviť koncert jeho skladieb pre detské zbory.  
**Priestory** na nácvik a organizovanie podujatí:

Nácviky prebiehajú v ZŠ každý štvrtok o 15.00 hod., starší žiaci nacvičujú s dospelými v piatok večer.

**KONTAKT:**

Viac informácií o činnosti zboru nájdete na web stránkach – [www.campana.sk](http://www.campana.sk), [www.obecbreznicka.sk](http://www.obecbreznicka.sk) Kontakt: Terézia Kelementová, e-mail: [kelementova@gmail.com](mailto:kelementova@gmail.com)